מאז ייסוד העיר

מאז ייסוד העיר (בלטינית: Ab Urbe Condita), הידוע גם בשם תולדות רומא, הוא חיבור היסטורי רחב היקף של תולדות רומא העתיקה, שנכתב בלטינית בין השנים 27 ל-9 לפנה"ס על ידי ההיסטוריון הרומאי טיטוס ליוויוס.

החיבור סוקר את תולדות רומא החל מהמיתוס המיתולוגי על בואם של איניאס ורעיו הפליטים לחצי האי האפניני מטרויה החרבה, דרך ייסוד רומא בשנת 753 לפנה"ס על ידי התאומים רמוס ורומולוס, ביטול המשטר המלוכני וייסוד הרפובליקה בשנת 509 לפנה"ס, ועד לימיו של ליוויוס עצמו, בתקופת שלטונו של הקיסר אוגוסטוס בראשית ימי האימפריה הרומית. האירוע האחרון שסוקר ליוויוס בחיבורו הוא מותו של דרוסוס בשנת 9 לפנה"ס.

מהחיבור השלם, אשר הכיל במקור 142 ספרים, שרדו בשלמותם 35 ספרים בלבד, המתארים את תולדות רומא החל מהמיתוס של איניאס ועד לשנת 293 לפנה"ס (ספרים 1–10), וכן משנת 219 לפנה"ס ועד לשנת 167 לפנה"ס (ספרים 21–45). מיתר הספרים נותרו ראשי פרקים או פרגמנטים מעטים בלבד.

 תוכן החיבור 
 השתמרות 
החיבור השלם הכיל במקור 142 ספרים, כאשר רק 35 מהם (ספרים 1–10 וספרים 21–45) השתמרו בצורה מלאה. נזקים שנגרמו לכתב יד מהמאה ה-5 הובילו להיווצרות מספר "חורים" בטקסט בספרים 41–45 (ביתר הספרים קיימים מספר חורים קטנים יותר); כלומר, הטקסט המקורי אבד ואינו מצוי באף אחד מכתבי היד הידועים של החיבור.

בשנת 1772 נתגלה בספריית הוותיקן פלימפססט מקוטע, המכיל קרוב לאלף מילים (כשלוש פסקאות) מהספר ה-91. מספר פרגמנטי פפירוסים המכילים קטעים מהספרים החסרים נחשפו במצרים החל משנת 1900, כאשר הפפירוס האחרון שנתגלה, בשנת 1986, הכיל כ-40 מילים מתוך הספר ה-11.

מספר קטעים מהספרים החסרים נשתמרו בכל זאת, הודות לאזכורים וציטוטים שלהם ביצירות מאוחרות יותר. הקטע המפורסם שבהם הוא תיאור מותו של קיקרו, שצוטט על ידי סנקה הזקן.

 תקצירים 
ממוזער|פרגמנט P. Oxy. 668, הכולל את ספרים 47 ו-48.
החיבור של ליוויוס תוקצר, עוד בעת העתיקה, לאפיטומה , שממנה שרד רק תקציר הספר הראשון בחיבור. האפיטומה עצמה תוקצרה במאה ה-4 ל-"Periochae" (מילולית: "רשימות תוכן"). תקצירי רשימות התוכן של כל ספרי החיבור שרדו, פרט לתקצירי הספרים ה-136 וה-137.

בעיר אל-בהנאסה (אוקסירינכוס ) שבמצרים נתגלו תקצירים נוספים, כתובים על נייר פפירוס, של ספרים 37–40, 47–55, וכן פרגמנטים בודדים של תקציר ספר 88. הפפירוסים מוצגים במוזיאון הבריטי.

 כרונולוגיה 
החיבור השלם סוקר את התקופות הבאות:

ספרים 1–5 – מיתוס ייסוד רומא (מבריחתו של איניאס מטרויה החרבה לחצי האי האפניני ועד לייסוד רומא על ידי התאומים רמוס ורומולוס), תקופת המלוכה וראשית הרפובליקה הרומית עד לכיבושה בידי הגאלים בשנת 390 לפנה"ס.

ספרים 6–10 – מלחמות הרפובליקה הרומית כנגד שבטי האיקווים, הוולסקיים, האטרוסקים והסאמניטים, עד לשנת 292 לפנה"ס.

ספרים 11–20 – התקופה שבין 292 ל-218 לפנה"ס, כולל המלחמה הפונית הראשונה (ספרים אבודים).

ספרים 21–30 – המלחמה הפונית השנייה, מ-218 עד ל-202 לפנה"ס.

ספרים 31–45 – המלחמות המוקדוניות ומלחמות נוספות שהתרחשו במזרח אגן הים התיכון בין השנים 201 ל-167 לפנה"ס.

הספרים 46–142 אבודים כולם:

ספרים 46–70 – התקופה שבין שנת 167 לפנה"ס לפרוץ מלחמת בעלות הברית בשנת 91 לפנה"ס.

ספרים 71–90 – מלחמת האזרחים הרומית הראשונה בין גאיוס מריוס ללוקיוס קורנליוס סולה, עד למותו של סולה בשנת 78 לפנה"ס.

ספרים 91–108 – התקופה שבין שנת 78 לפנה"ס ועד לסיומה של מלחמת גאליה, בשנת 50 לפנה"ס.

ספרים 109–116 – התקופה שבין פרוץ מלחמת האזרחים של יוליוס קיסר בשנת 49 לפנה"ס ועד להירצחו של קיסר בשנת 44 לפנה"ס.

ספרים 117–133 – התקופה שבין רצח קיסר בשנת 44 לפנה"ס, דרך הקמת הטריומווירט השני בשנת 43 לפנה"ס, פרוץ המלחמה האחרונה של הרפובליקה הרומית בשנת 32 לפנה"ס ועד להתאבדותו של מרקוס אנטוניוס בשנת 30 לפנה"ס.

ספרים 134–142 – התקופה שבין תחילת שלטונו של אוגוסטוס כשליט יחיד עם תום המלחמה האחרונה של הרפובליקה הרומית בשנת 30 לפנה"ס ועד למותו של דרוסוס בשנת 9 לפנה"ס.

 ספרים לפי שנות סקירה ונושאים 
מספר הספרמצב שימורהשנים שהספר סוקרהאירועים העיקריים שהספר סוקר1עד 510 לפנה"סמיתוס ייסוד העיר: איניאס, אסקניוס, רמוס ורומולוס, חטיפת הנשים הסביניות; המלוכה הרומית וגירוש לוקיוס טארקוויניוס סופרבוס מרומא.2509–468 לפנה"סייסוד הרפובליקה הרומית על ידי לוקיוס יוניוס ברוטוס, המלחמה כנגד מלך רומא המודח לוקיוס טארקוויניוס סופרבוס והמלך האטרוסקי לרס פורסינה, פרישת הפלבאים הראשונה מהעיר ומאבקם כנגד הפטריקים, המלחמות הרומיות-וולסקיות.3467–446 לפנה"סהדקמווירי.4445–404 לפנה"סהקונפליקט הפלבאי-פטריקי, רצח ספוריוס מיליוס על ידי גאיוס סרוויליוס אהלה, מלחמה כנגד העיר פידני.5403–387 לפנה"סמלחמת ויי-רומא, ביזת רומא על ידי הגאלים בהנהגת ברנוס.6387–366 לפנה"סהמיתוס על מרקוס מנליוס קפיטולינוס, חקיקת החוקים הליקיניאנים ושילוב הפלבאים בקונסוליה.7366–342 לפנה"סקרב האלופים של טיטוס מנליוס טורקווטוס והמיתוס של מרקוס ולריוס קורבוס, המלחמה הסאמניטית הראשונה.8341–322 לפנה"סהמלחמה הסאמניטית הראשונה, המלחמה הלטינית.9321–304 לפנה"סהמלחמה הסאמניטית השנייה, התבוסה הרומית בקרב קאודינה פורקס, היסטוריה אלטרנטיבית בה אלכסנדר מוקדון מובס על ידי רומא.10303–293 לפנה"סהמלחמה הסאמניטית השלישית, מעשה הגבורה של פובליוס דקיוס מוס.11292–287 לפנה"סהמלחמה הסאמניטית שלישית, מגפה גדולה פורצת ברומא, פרישת הפלבאים החמישית מהעיר.12284–280 לפנה"סמלחמה כנגד שבטי הסנוניים הגאליים, מלחמת פירוס, מערכות צבאיות כנגד הסאמניטים ומספר עמים איטליים נוספים, בגידת דקיוס ויבולוס ברגיום.13280–278 לפנה"סמלחמת פירוס, כריתת ברית עם קרתגו, מערכות צבאיות מול העמים האיטליים.14278–272 לפנה"סמלחמת פירוס, כריתת ברית עם תלמי השני, קרתגו מפרה את הברית עם רומא, מערכות צבאיות כנגד העמים האיטליים.15272–267 לפנה"סרומא כובשת את טרנטום ורגיום. הפיקנים, האומברים והמספים נכנעים למרותה של רומא.16264–263 לפנה"סהמלחמה הפונית הראשונה, נערכים משחקי הגלדיאטורים הראשונים ברומא.17260–256 לפנה"סהמלחמה הפונית הראשונה.18255 לפנה"סהמלחמה הפונית הראשונה.19251–241 לפנה"סהמלחמה הפונית הראשונה.20237–220 לפנה"סמלחמות כנגד הפליסקנים, הסרדינאים, הקורסיקאים, האילירים, הגאלים, האינסוברים והאיסטריים.21219–218 לפנה"סהמלחמה הפונית השנייה: תולדות חניבעל, היריבות בין הסיעות הקרתגיות, המצור על סגונטום, חניבעל חוצה את האברו, קרב נהר הרון, חניבעל חוצה את האלפים, קרב טיקינוס, קרב ליליבאיום, קרב טרביה, אירועים מוזרים ברומא ובחירות של הקונסולים.22217–216 לפנה"סהמלחמה הפונית השנייה: קרב טראסימנוס, בחירתו של פאביוס מקסימוס והאסטרטגיה הפביאנית, מרקוס מינוקיוס רופוס, קרב אגר פלרנוס, קרב נהר ההיברוס, קרב גרוניום והשינויים במעמדו של רופוס, וארו ופאולוס, קרב קאנאי, דיונים על חילופי שבויים ברומא.23216–215 לפנה"סהמלחמה הפונית השנייה: סוגיית קאפואה, קרב נולה הראשון, קסילינום, קרב דרטוסה, קרב קורנוס, קרב נולה השני.24215–213 לפנה"סהמלחמה הפונית השנייה: קרב בנוונטום הראשון, המלחמה המקדונית הראשונה, המצור על סירקוסאי וארכימדס, המצור על קאפואה, קרב סילארוס, קרב הרדוניה הראשון.25213–212 לפנה"סהמלחמה הפונית השנייה: סיום המצור על סירקוסאי, קרב באיטיס, קרב קרתגו החדשה.26211–210 לפנה"סהמלחמה הפונית השנייה, המלחמה המקדונית הראשונה, סיום המצור על קאפואה. החנינה של סקיפיו .27210–207 לפנה"סהמלחמה הפונית השנייה: קרב הרדוניה השני, קרב נומיסטרו, קרב באיקולה, קרב טארנטום השני, קרב פטליה, המלחמה המקדונית הראשונה.28207–205 לפנה"סהמלחמה הפונית השנייה, המלחמה המקדונית הראשונה.29205–204 לפנה"סהמלחמה הפונית השנייה, מרידת השבטים האיברים ברומאים בראשות אינדיביליס ומנדוניוס.30203–201 לפנה"סהמלחמה הפונית השנייה, קרב זאמה.31201–199המלחמה המוקדונית השנייה.32198–197 לפנה"סהמלחמה המוקדונית השנייה.33197–195 לפנה"סהמלחמה המוקדונית השנייה, קרב קינוסקאפאלאי.34195–194 לפנה"ס"לקס אופיה" (חוק שמרני שהטיל מגבלות רבות על נשים) בוטל, הניצחון של קאטו הזקן בהיספניה, מלחמת נאביס, הטריומפים של קאטו ופלמינינוס ברומא.35193–192 לפנה"סמסע מלחמה כנגד הליגורים, שיחות בין סקיפיו אפריקנוס וחניבעל, ענייני הפנים של יוון, ניסיונות שיח עם אנטיוכוס השלישי, שפולש ליוון.36191 לפנה"סהמלחמה הרומית-סלאוקית, קרב תרמופילאי .37190–188 לפנה"סהמלחמה הרומית-סלאוקית.38188 לפנה"סקרבות ביוון, מסע צבאי כנגד הגלטיים, שלום אפאמיאה, המשפט וההגליה של סקיפיו אפריקנוס.39187–181 לפנה"סהבכחנליה נחגגת וממוסדת לראשונה ברומא, ניצני המחלוקת שתביא כעבור עשור לפרוץ המלחמה המוקדונית השלישית, מותם של סקיפיו אפריקנוס וחניבעל ברקה.40184–179 לפנה"ספרסאוס רוצח את אחיו דמטריוס, ויורש את כס ממלכת מוקדון. מערכה צבאית כנגד הליגורים.41179–174 לפנה"סמערכות צבאיות כנגד הליגורים, ההיסטרים, הסרדינאים והקלטיברים; פירוט מעשיו של פרסאוס מלך מוקדון ביוון.42173–171 לפנה"סהמלחמה המוקדונית השלישית.43171–169 לפנה"סהמלחמה המוקדונית השלישית.44169–168 לפנה"סהמלחמה המוקדונית השלישית, קרב פידנה.45168–166 לפנה"סהמלחמה המוקדונית השלישית, לכידת פרסאוס מלך מוקדון, המלחמה הסורית השישית, הטריומף של לוקיוס אמיליוס פאולוס מקדוניקוס ברומא.46165–160 לפנה"סביקורו של אאומנס השלישי מלך פרגמון ברומא, מערכות צבאיות בצפון איטליה, שליחת שגרירים אל תלמי השישי, תלמי השמיני ואריארתס החמישי, מותו של לוקיוס אמיליוס פאולוס מקדוניקוס, ייבוש הביצות הפונטיניות.47160–154 לפנה"סחלוקת מצרים בין תלמי השישי ותלמי השמיני, תמיכת אריארתס החמישי במאמצים הצבאיים כנגד דמטריוס הראשון, מערכות צבאיות כנגד הדלמטים והליגורים.48154–150 לפנה"סהאירועים שיובילו לפרוץ המלחמה הפונית השלישית, מותו של מרקוס איימיליוס לפידוס, המלחמה הקלטיברית השנייה, מלחמת לוסיטניה.49149 לפנה"סהמלחמה הפונית השלישית, מלחמת לוסיטניה, המלחמה המוקדונית הרביעית.50149–147 לפנה"ספרוסיאס הראשון, מלך ביתיניה נרצח על ידי בנו ניקומדס השני, מותו של מסיניסה, המלחמה הפונית השלישית, בחירת סקיפיו אמיליאנוס לקונסול, המלחמה המוקדונית הרביעית.51147–146 לפנה"סהמלחמה הפונית השלישית, המצור על קרתגו, המלחמה האכאית.52146–145 לפנה"סהמלחמה האכאית, מלחמת לוסיטניה, מלחמה בין אלכסנדר באלאס ודמטריוס השני.53143 לפנה"סמלחמת לוסיטניה.54141–139 לפנה"סמלחמת נומנטיה, מלחמת לוסיטניה, מותו ויריאתוס.55138–137 לפנה"סמלחמת נומנטיה, רצח אנטיוכוס השישי על ידי דיודוטוס טריפון.56136–134 לפנה"סמלחמת נומנטיה, מלחמת העבדים הראשונה.57133 לפנה"סמלחמת נומנטיה, מסע המלחמה של סקיפיו אמיליאנוס במסגרת המלחמה.58133 לפנה"סהרפורמות החברתיות של טיבריוס סמפרוניוס גרקכוס, ומותו; מלחמת העבדים ראשונה.59133–129 לפנה"סמלחמת נומנטיה, ניצחון לסקיפיו אמיליאנוס במסעו הצבאי; מלחמת העבדים ראשונה, מרד אאומנס השלישי מפרגמון ברומא, מלחמה בין אנטיוכוס השביעי ופראטס השני, משבר במצרים, פרעות ברומא בעקבות הרפורמות החברתיות של טיבריוס סמפרוניוס גרקכוס.60126–123 לפנה"סהרפורמות החברתיות של טיבריוס סמפרוניוס גרקכוס, מסע המלחמה של קווינטוס קאיקיליוס מטלוס בלאיריקוס באיים הבלאריים.61122–120 לפנה"סמלחמה כנגד הגאלים, ניצחון קווינטוס פביוס מקסימוס אלוברוגיקוס על ביתויטוס, מות גאיוס סמפרוניוס גרקכוס.62118–117 לפנה"סענייני הפנים של נומידיה, כולל מלחמת אזרחים שהתחילה על ידי יוגורתה.63114–112 לפנה"סמסעות נגד הסקורדיסקים בתרקיה, תחילת מלחמת הקימברים והטווטונים.64112–110 לפנה"סמלחמת יוגורתה.65109–107 לפנה"סמלחמת יוגורתה, מלחמת הקימברים והטווטונים.66106 לפנה"סמלחמת יוגורתה.67105–104 לפנה"סמלחמת הקימברים והטווטונים, הטריומף של מריוס ותחילת רצף חמש הקונסוליות הרצופות שלו.68103–100 לפנה"סמלחמת הקימברים והטווטונים.69100 לפנה"סהרפורמות של לוקיוס אפוליוס סטורנינוס וגאיוס סרביליוס גלאוקיה, ומותם.7097–91 לפנה"סקרבות כנגד הקלטיברים, תלמי אפיון מלך קירנה מוריש את ממלכתו לרומא לאחר שמת ללא יורשים, סולה מחזיר את אריוברזנס לכס השלטון בקפדוקיה, רפורמות של מרקוס ליוויוס דרוסוס.7191 לפנה"סמרקוס ליוויוס דרוסוס נרצח, מלחמת בעלות הברית.7291 לפנה"סמלחמת בעלות הברית.7390 לפנה"סמלחמת בעלות הברית.7489–88 לפנה"סמלחמת בעלות הברית.7588 לפנה"סמלחמת בעלות הברית.7689–88 לפנה"סמלחמת בעלות הברית, מיתרידטס השישי, מלך פונטוס כובש את ממלכת קפדוקיה ואת ממלכת ביתיניה.7788 לפנה"סהצעדה של סולה על רומא, מלחמת מיתרידטס הראשונה.7888 לפנה"סמלחמת מיתרידטס הראשונה.7987 לפנה"סמלחמת האזרחים בין גנאיוס אוקטאוויוס ולוקיוס קורנליוס קינה.8087–86 לפנה"סאזרחות רומית מוענקת לבעלות הברית של רומא באיטליה, מלחמת האזרחים בין אוקטאוויוס וקינה, מותו של גאיוס מריוס.8187–86 לפנה"סמלחמת מיתרידטס הראשונה, סולה כובש את אתונה.8286 לפנה"סמלחמת מיתרידטס הראשונה, קרב כירונאה וקרב אורכומנוס, לוקיוס ולריוס פלאקוס נרצח על ידי גאיוס פלביוס פימבריה .8386–84 לפנה"סמלחמת מיתרידטס הראשונה, מלחמת האזרחים של סולה.8484 לפנה"סמלחמת האזרחים של סולה, מות לוקיוס קורנליוס קינה.8583 לפנה"סמלחמת האזרחים של סולה.8683–82 לפנה"סמלחמת האזרחים של סולה, מלחמת מיתרידטס השנייה.8782 לפנה"סמלחמת האזרחים של סולה.8882 לפנה"סמלחמת האזרחים של סולה, קרב השער הקוליני, מות גאיוס מריוס הבן.8982–81 לפנה"סמלחמת האזרחים של סולה, מות גנאיוס פפיריוס קראבו, הפרוסקריפציות והרפורמה החוקתית של סולה, הטריומף הראשון של גנאיוס פומפיוס.9078 לפנה"סמות סולה, התקוממות של מרקוס איימיליוס לפידוס, מרד סרטוריוס.9177 לפנה"סמרד סרטוריוס.9276 לפנה"סמרד סרטוריוס, מסע מלחמה של גאיוס סקריבוניוס קוריו כנגד הדרדנים.9376–75 לפנה"ספובליוס סרוויליוס כובש את איסאוריה, מלחמת מיתרידטס השנייה, מרד סרטוריוס.9474 לפנה"סמלחמת מיתרידטס השלישית, מרד סרטוריוס.9574–73 לפנה"סמסע המלחמה של גאיוס סקריבוניוס קוריו כנגד הדרדנים, מלחמת העבדים השלישית, מלחמת מיתרידטס השלישית.9673–72 לפנה"סמרד סרטוריוס, מלחמת העבדים השלישית.9771–70 לפנה"סמלחמת העבדים השלישית, המערכה הצבאית של מרקוס אנטוניוס קרטיקוס בכרתים, מלחמת מיתרידטס השלישית, קראסוס ופומפיוס נבחרים לקונסולים.9870–69 לפנה"סמלחמת מיתרידטס השלישית, המערכה הצבאית של קווינטוס קייקיליוס מטלוס בכרתים.9968–67 לפנה"סמלחמת מיתרידטס השלישית, מסע המלחמה של פומפיוס כנגד שודדי ים הקיליקינים, המערכה הצבאית של קווינטוס קייקיליוס מטלוס בכרתים.10066 לפנה"סמלחמת מיתרידטס השלישית, מלחמות בארמניה.10166–65 לפנה"סמלחמה מיתרידטס השלישית, קשר קטילינה הראשון.10264–63 לפנה"סמלחמת מיתרידטס השלישית, מות מיתרידטס, פומפיוס כובש את ירושלים, קשר קטילינה השני.10362–58 לפנה"סקשר קטילינה השני, פובליוס קלודיוס פולכר הופך לפלבאי, הטריומווירט הראשון, מלחמת גאליה.10458–56 לפנה"סמלחמת גאליה, קיקרו שב לרומא מגלותו.10556–54 לפנה"סנסיונותיו של קאטו הצעיר לפרק את הטריומווירט, מלחמת גאליה, החצייה הראשונה של נהר הריין.10654–53 לפנה"סמלחמת גאליה, קרב חרן, מות קראסוס.10753–52 לפנה"סמלחמת גאליה, רצח של פולכר על ידי מילו, פומפיוס נבחר לקונסול יחיד, מרד ורקינגטוריקס.10852–50 לפנה"סמלחמת גאליה, המצור על אלסיה, ניצחון של גאיוס קסיוס לונגינוס על הפרתים.10950–49 לפנה"סמלחמת האזרחים של יוליוס קיסר, חציית הרוביקון.11049–48 לפנה"סמלחמת האזרחים של יוליוס קיסר.11148 לפנה"סמלחמת האזרחים של יוליוס קיסר (קרב פרסלוס).11248 לפנה"סמלחמת האזרחים של יוליוס קיסר.11347 לפנה"סמלחמת האזרחים של יוליוס קיסר.11446 לפנה"סמלחמת האזרחים של יוליוס קיסר.11546 לפנה"סמלחמת האזרחים של יוליוס קיסר.11645–44 לפנה"סמלחמת האזרחים של יוליוס קיסר, רצח יוליוס קיסר.11744 לפנה"סאוקטביאנוס חוזר לאיטליה, מרקוס אנטוניוס משבש את הליך הקצאת הפרובינקיות.11844 לפנה"סמרקוס יוניוס ברוטוס מקבל את הפיקוד על צבאו של פובליוס ואטיניוס ביוון, אוקטביאנוס מקים צבא פרטי, מרקוס אנטוניוס צר על מודנה.11944–43 לפנה"ספובליוס קורנליוס דולבלה מוכרז כאויב המדינה, קרב מוטינה, אוקטביאנוס ממונה לקונסול בגיל 19.12043 לפנה"סהטריומווירט השני, פרוסקריפציות, מות קיקרו.12143 לפנה"סגאיוס קסיוס לונגינוס צר על דולבלה בלאודיקיי, שמתאבד; מרקוס יוניוס ברוטוס מוציא להורג את גאיוס אנטוניוס.12243 לפנה"סמסע המלחמה של ברוטוס בתרקיה.12342 לפנה"סהמרד הסיציליאני בהנהגת סקסטוס פומפיוס, מלחמת האזרחים של רוצחי קיסר.12442 לפנה"סקרב פיליפי.12541 לפנה"סמלחמת פרוסיה.12641–40 לפנה"סמלחמת פרוסיה.12740–39 לפנה"סהפלישה הפומפיאנית–פרתית, הסכם מיסנום.12838–37 לפנה"סהמרד הסיציליאני, מסע המלחמה של מרקוס אנטוניוס כנגד האימפריה הפרתית, המצור על ירושלים .12936 לפנה"סהמרד הסיציליאני, קרב נאולוכוס, אוקטביאנוס מביס את לפידוס.13036 לפנה"סמסע המלחמה של מרקוס אנטוניוס כנגד האימפריה הפרתית.13135–34 לפנה"ססקסטוס פומפיוס נתפס ומוצא להורג על ידי אנטוניוס, מסעות מלחמה של אוקטביאנוס באיליריה, כיבוש ארמניה על ידי אנטוניוס, חלוקות אלכסנדריה .13234–31 לפנה"סהמלחמה האחרונה של הרפובליקה הרומית: קרב אקטיום.13330–28 לפנה"סהמלחמה האחרונה של הרפובליקה הרומית: ההתאבדויות של מרקוס אנטוניוס וקלאופטרה; הקשר של מרקוס איימיליוס לפידוס הצעיר.13427 לפנה"סאוקטביאנוס מקבל את תואר האוגוסטוס, מפקד במקדש שלושת הגאלים, מסע מלחמה של מרקוס ליקיניוס קראסוס הצעיר כנגד הבסטרנים והמואסים.13525 לפנה"סמסע מלחמה של מרקוס ליקיניוס קראסוס הצעיר כנגד התראקים, ושל אוגוסטוס בהיספניה.136?לא שרדו תקצירים של הספר.137?לא שרדו תקצירים של הספר.13815–12 לפנה"סטיבריוס ונירון קלאודיוס דרוסוס כובשים את ריטייה, מות מרקוס ויפסניוס אגריפה, דרוסוס עורך מפקד בגאליה.13912 לפנה"סמסע מלחמה של נירון קלאודיוס דרוסוס בגרמאניה, פולחן הקיסר בלוגדונום.14011 לפנה"סכיבוש תרקיה, מסע המלחמה של דרוסוס בגרמאניה, מותה של אוקטביה.14110 לפנה"סמסע המלחמה של דרוסוס בגרמאניה.1429 לפנה"סמות דרוסוס.

 סגנון 
החיבור מאופיין בשילוב בין כרוניקה שנתית וסיפור נרטיבי. גישה זו נבעה מהחלטתו של ליוויוס לסדר את חיבורו על בסיס שנתי, תוך אזכורים קבועים לבחירת הקונסולים השנתיים, הופעת אותות ותופעות על-טבעיות מבשרי רעות, חנוכת מקדשים, מצעדי ניצחון ואירועים דומים אחרים. רישום כזה של מאורעות לפי שנים מכונה "ספר שנים" (אנלים). ליוויוס עשה שימוש בסוגת כתיבה זו על מנת לקשור את חיבורו למסורת הרומית של כתיבת כרוניקות שנתיות מסוג זה, ובכך הקנה לחיבורו הילה של רציפות, יציבות וסמכות היסטורית, בדומה לחיבורי הדת הכוהניים.

העשורים הראשון והשלישי בחיבורו של ליוויוס כתובים באיכות כה גבוהה, עד שליוויוס נעשה הלכה למעשה לתנאי בל יעבור בתוכניות הלימוד בתקופת "תור הזהב" של הספרות הלטינית (78 לפנה"ס עד 14 לספירה). יש שטענו כי בהמשך חלה ירידה באיכות כתיבתו, וכי סגנונו נעשה חזרתי ומליצי יתר על המידה. על הספר ה-91 בחיבור כתב ברתולד גאורג ניבור:  ניבור תולה את הירידה המשמעותית באיכות הכתיבה במחצית השנייה של החיבור בגילו המתקדם של ליוויוס בעת כתיבתה, ואף מרחיק לכת ומשער כי הספרים המאוחרים יותר בחיבור אבדו משום שמעתיקים סירבו להעתיק יצירה בעלת איכות כה ירודה.

300px|ממוזער|שמאל|מפת האימפריה של אלכסנדר הגדול בשיאה, ניתן לראות כי אלכסנדר מעולם לא התפשט מערבה לכיוון רומא.
בסטייה  ידועה מן הנושא בספר 9, פרקים 17–19, מעלה ליוויוס את ההשערה כי הרומאים היו מביסים את אלכסנדר הגדול אילו זה היה מאריך ימים ופונה מערבה כדי לתקוף את רומא, ועל כן נחשבת סטייה זו לאחד המקרים הכתובים הקדומים ביותר הידועים של היסטוריה חלופית.

 פרסום 
250px|ממוזער|מאז ייסוד העיר, מהדורה משנת 1714.
חמשת הספרים הראשונים פורסמו בין השנים 27 ל-25 לפנה"ס. התאריך הראשון הנזכר הוא השנה שבה קיבל אוגוסטוס את התואר האפונימי שלו; ליוויוס עושה בו שימוש פעמיים בחמשת הספרים הראשונים. לגבי התאריך השני, ליוויוס מונה את מועדי סגירת מקדש יאנוס, אך משמיט את הסגירה של שנת 25 לפנה״ס (שכן זו טרם התרחשה בעת כתיבת הספר).

ליוויוס עבד על כתיבת החיבור באופן לא רציף לאורך מרבית חייו הבוגרים, ופרסם חלקים חדשים ממנו לפי דרישת הציבור. שיטת כתיבה זו יכולה להסביר את העובדה כי החיבור מחולק מבחינה תוכנית ל-12 מקטעים, המקובצים בקבוצות של 5 או 10 ספרים.

ספרים 5–10 פורסמו לכל המוקדם בשנת 9 לפנה"ס, כ-16 שנים לאחר חמשת הספרים הראשונים. בספר 9 ליוויוס מרמז על מועד כתיבת הספר באומרו כי היער הקימיניאני הסמוך לרומא היה בלתי עביר אף יותר מאשר שהיה היער הגרמני עד לאחרונה, בהתייחסו ליער השחור, שנחצה לראשונה על ידי הרומאים בראשות נירון קלאודיוס דרוסוס ולוקיוס דומיטיוס אהנובארבוס בשנת 9 לפנה"ס.

 ביקורת 
התפיסה המסורתית במחקר היא שאפילו בסטנדרטים של העת העתיקה, ליוויוס היה היסטוריון גרוע למדי. תפיסה זו מבוססת על מספר פגמים באופי כתיבתו של ליוויוס. בין היתר נטען כי הוא לא ביצע מחקר עצמאי בסיסי על הנושאים עליהם כתב, תוך שהוא מסתמך באופן כמעט עיוור על חיבורים היסטוריים קודמים לו. כן הבנתו את המקורות עליהם הסתמך הייתה לעיתים גרועה למדי, כאשר לא אחת הוא כתב על אותו אירוע מספר פעמים. יתרה מכך, נטען כי מכתיבתו עולים סימנים ברורים לכך שהיוונית שלו לא הייתה טובה דיה על מנת להבין כראוי את אחד המקורות העיקריים עליהם נסמך, ההיסטוריון היווני פוליביוס, שהיה המקור העיקרי שלו למתרחש במזרח הרפובליקה בספרים 31–45.

אולם, אין לשלול את כל עבודתו של ליוויוס על סמך השליש הראשון של החיבור ששרד. הספרים ששרדו אכן נוטים למידה רבה של הסתמכות חזרתית על מקורות היסטוריים מוקדמים יותר, אך הם לא בהכרח מייצגים את הגישה בה ייתכן והוא נקט בכתיבתו על תקופת הרפובליקה המאוחרת ותקופתו שלו בראשית ימי שלטונו של אוגוסטוס. היות שהוא לא היה יכול להסתמך על מקורות קודמים עקב סמיכות האירועים לימי חייו, הוא ככל הנראה נאלץ לערוך מחקר עצמאי המסתמך על אספת עדויות מעדי ראייה, רישומי אספות הסנאט, ותיעוד נאומים של נואמים ידועי שם.

 היהודים בחיבורו של ליוויוס 
ליוויוס מזכיר את היהודים לפחות פעמיים בחיבורו, בשניים מהספרים האבודים שנשתמרו רק ראשי הפרקים שלהם. האזכור הראשון נמצא בספר 102, בתיאורו של ליוויוס את כיבוש סוריה על ידי פומפיוס בשנת 63 לפנה"ס: "פומפיוס כבש את היהודים ותפס את מקדשם ירושלים, שמעולם לא פלשו אליו". תיאור של ירושלים כ"מקדש" ניתן למצוא גם אצל פוליביוס. ייתכן כי הדגש שניתן על המקדש ולא על העיר, נובע בשל אופי כיבוש ירושלים על ידי פומפיוס. העיר עצמה נכנעה ללגיונות הרומאים ללא התנגדות ורק המקדש הפגין התנגדות עיקשת. כך, כיבוש המקדש היה הישגו הצבאי העיקרי של פומפיוס ביהודה. בטענתו השגויה שמעולם לא פלשו למקדש בירושלים הסתמך ליוויוס על מקור מוטה שביקש להעצים ככל האפשר את הישגו של פומפיוס.

יוסף בן מתתיהו מספר ש"בשעה שנכבשה העיר... שחטו האויבים המתפרצים את אלה שעסקו בקרבנות והמשיכו על אף זאת לשרת בקודש... מעידים על כך כל אלה שכתבו על מעשי פומפיוס... נוסף עליהם טיטוס ליוויוס, מחבר ספר דברי ימי הרומאים".

לוקאנוס (אמצע המאה ה-1 לספירה) כתב: "ויהודה התמסרה לעבודת אל לא נודע. ליוויוס על יהודים: 'הם אינם מציינים לאיזו ישות אלוהית שייך בית־המקדש בירושלים, וגם אין למצוא שם כל צלם, מאחר שאין הם מאמינים שאלוהים לובש דמות כלשהי'".
בהתאם לנוהגם של היסטוריונים מהעת העתיקה, בעומדו לספר את סיפור כיבוש ירושלים, ליוויוס מצא לנכון לתאר את האומה שאיתה הרומאים התנגשו לראשונה. היסטוריונים רומאים, בדומה למקביליהם היוונים, ניסו לזהות אלים של עמים אחרים עם אליהם שלהם. ההצדקות לזיהויים אלו לא תמיד נזכרות, אבל בהקשר זה "אל לא ידוע" הוא ישות שלא נמצא לה זיהוי שכזה.

יואנס לידוס (אמצע המאה ה-6 לספירה) כתב: "ליוויוס אומר, בחיבורו הכללי תולדות רומא, שהאלוהים שהם עובדים שם אינו ידוע. כמו ליוויוס, לוקאנוס אומר שהמקדש בירושלים שייך לאל לא ידוע".
לידוס ככל הנראה לקח את ההפניה שלו לליוויוס מתוך הסכוליה ללוקאנוס, שלעיתים קרובות שימש לו כמקור, אולם ליוויוס עצמו לא כתב שמדובר באל "לא ידוע" אלא רק ציין שאין לו שם.

האזכור השני של ליוויוס על היהודים נמצא בספר 128, כשהוא מספר על כך ש"גם היהודים נכבשו על ידי מפקדיו של אנטוניוס" ומרמז על כיבוש ירושלים על ידי סוסיוס בשנת 37 לפנה"ס.

תרגומים לעברית
 טיטוס ליוויוס. תולדות רומא. ספרים א', ב', כ"א, כ"ב, ל'. תרגמה מרומית שרה דבורצקי. ירושלים, מוסד ביאליק, תשל"ב.
 תרמיל קלאסיקה: מסיפורי פולקנר/קסנופון/מופאסאן/ת. רוזוולט/ליוויוס/קיפלינג, משרד הביטחון – ההוצאה לאור, תשמ"ד, 1984.
 טיטוס ליוויוס. ראשיתה של רומא - מייסודה של העיר: ספרים 1–5. תרגם מלטינית: משה ליפשיץ. ירושלים, הוצאת כרמל, 2012, 2022.
 טיטוס ליוויוס. מלחמות חניבעל - תולדות רומא מאז ייסוד העיר, ספרים 21–30. תרגם מלטינית: משה ליפשיץ. ירושלים, הוצאת כרמל, 2015.

 ראו גם 
 דיונים על עשרת הספרים הראשונים של טיטוס ליוויוס - ספר מאת ניקולו מקיאוולי

 קישורים חיצוניים 

 על תרגום חיבורו של ליוויוס לעברית 
 , "תולדות רומא", ספר 21, פסקאות 1–5, בתרגום משה ליפשיץ.
 , על תרגום משה ליפשיץ ל"מלחמות חניבעל". "תולדות רומא מאז ייסוד העיר", ספרים 21–30.
 , על תרגום משה ליפשיץ ל"מלחמות חניבעל". "תולדות רומא מאז ייסוד העיר", ספרים 21–30.
 , על תרגום משה ליפשיץ ל"מלחמות חניבעל". "תולדות רומא מאז ייסוד העיר", ספרים 21–30.

 ביאורים 

 הערות שוליים 

קטגוריה:ספרי המאה ה-1 לפנה"ס
קטגוריה:ספרות העולם הקלאסי
קטגוריה:ספרות בשפה הלטינית